OzLabs/hebrew-wiki-articles huggingface dataset:
דקל הסאגו

דקל הסאגו (שם מדעי: Metroxylon sagu) הוא מין של צמח ממשפחת הדקליים הנפוץ ביערות הגשם באי גינאה החדשה, איי מאלוקו, הפיליפינים והועבר בידי האדם לתאילנד, האיים האינדונזיים ג'אווה, סומטרה ובורנאו ואיי שלמה.
== מאפיינים ==
דקל זה פורח רק פעם בודדת בחיו. גובהו של דקל הסאגו הוא שבעה עד עשרים וחמישה מטרים. כל גבעול בעל עשרים עלים שבכול אחד מהם כ-150 עד 180 עלעלים באורך 1.75 מטרים. גובה התפרחת 3 עד 7.5 מטרים. לדקל יש חשיבות רבה בהפקת סאגו, עמילן שמקורו בגזע הדקל, על ידי שטיפת הגרעינים במים. עמילן זה משמש לבישול פודינג, אטריות ולחם. מחקרים אחרונים מצביעים על כך שדקל הסאגו היה מקור מזון לאנשים שחיו בחופי סין בתקופה שקדמה לגידול האורז.
 
== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:דקלאים
קטגוריה:עצים ביערות גשם באוקיאניה
קטגוריה:אינדונזיה: עצים

==הערות שוליים==
אגוסטין אלברס (חלוץ)

אגוסטין אלברס מרטינז (בספרדית: Agustín Álvarez Martínez; נולד ב-19 במאי 2001) הוא כדורגלן אורוגוואי המשחק בעמדת החלוץ באלצ'ה בהשאלה מססואולו ובנבחרת אורוגוואי.

==קריירה==
אלברס גדל באקדמיית הנוער של פניארול, ובמדי קבוצת הנוער כבש 113 שערים ב-170 משחקים. הוא ערך את הופעת הבכורה שלו במדי הקבוצה הבוגרת ב-13 בספטמבר 2020,<ref></ref><ref></ref> וב-19 בספטמבר כבש את שער הבכורה שלו.<ref></ref> בעונת 2021 בגביע סודאמריקנה קבוצתו הגיעה לחצי הגמר והוא סיים כמלך השערים של הטורניר, עם 10 שערים ב-14 משחקים. הוא סיים גם כמלך השערים של הקבוצה בליגה, והקבוצה זכתה באליפות.

ב-17 ביוני 2022 חתם בססואולו על חוזה לחמש עונות.<ref></ref>
ב-18 בינואר 2024 הושאל לסמפדוריה מהסרייה ב' על לסיום העונה. ב-18 באוגוסט הושאל אל אלצ'ה.

===קריירת נבחרות===
אלברס שיחק בנבחרות הצעירות של אורוגוואי,<ref></ref> וב-29 באוגוסט 2021 זומן לראשונה לסגל הנבחרת הבוגרת לקראת משחקי מוקדמות מונדיאל 2022.<ref></ref> הוא ערך את הופעת הבכורה שלו במדי הנבחרת הלאומית ב-5 בספטמבר 2021, בניצחון 4–2 על , במשחק שבו כבש את אחד משערי נבחרתו.<ref></ref>

==תארים==
;פניארול
* אליפות אורוגוואי: 2021
* הסופר קאפ האורוגוואי: 2021

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:כדורגלני פניארול
קטגוריה:כדורגלני ססואולו
קטגוריה:כדורגלני סמפדוריה
קטגוריה:כדורגלני אלצ'ה
קטגוריה:כדורגלני נבחרת אורוגוואי
קטגוריה:ספורטאים זרים באיטליה
קטגוריה:ספורטאים אורוגוואים באיטליה
קטגוריה:ספורטאים זרים בספרד
קטגוריה:ספורטאים אורוגוואים בספרד
קטגוריה:אורוגוואים שנולדו ב-2001
מיכאל גולדמן

מיכאל (מייק) גולדמן (10 בספטמבר 1952 – 7 באוקטובר 1973) היה קצין שריון בצה"ל ששימש מפקד מחלקת טנקים בגדוד 198 של חטיבה 460, ועוטר בעיטור העוז על נסיונותיו הנשנים לחלץ פצועים תחת אש ממעוז "מפרקת", על אף שהמעוז כותר.

== ביוגרפיה ==
גולדמן נולד ב-10 בספטמבר 1952 בפורט אליזבת, דרום אפריקה, לנעמי ולחיים. משפחתו עלתה לארץ בשנת 1953, והתיישבה בעיר טבריה שם למד בבית הספר היסודי-ממלכתי ד'. בתיכון למד גולדמן במחזור ט"ז של פנימייה הצבאית לפיקוד שליד בית הספר הריאלי העברי בחיפה.

בנובמבר 1970 התגייס גולדמן. תחילה שירת בחיל המודיעין בשל האסתמה ממנה סבל, ולאחר מכן עבר הסבה ועבר לחיל השריון, שם עבר קורס מקצועות וקורס צניחה, ונשלח לקורס קצינים אותו סיים בהצטיינות. לאחר שסיים את קורס קציני שריון הוצב בחטיבה 460.

במלחמת יום הכיפורים לחם גולדמן בחזית המצרית. ב-7 באוקטובר לחמה מחלקתו באזור מעוז "מפרקת" על גדות תעלת סואץ. במהלך הלחימה ביצע גולדמן שתי גיחות אל תוך המעוז, שכבר היה מכותר, בהן פינה פצועים תחת אש. בעת שניסה להיכנס אל המעוז בשלישית נפגע גולדמן ונהרג.

לאחר שנפל הועלה בדרגה לדרגת סגן, והוענק לו עיטור העוז.

== קישורים חיצוניים ==
* 
* 
* [https://bogrim-panmaz.co.il/wp-content/uploads/2022/04/040-349399_40-%D7%9E%D7%99%D7%9B%D7%90%D7%9C-%D7%9E%D7%99%D7%99%D7%A7-%D7%92%D7%95%D7%9C%D7%93%D7%9E%D7%9F-%D7%98%D7%96-1970-%D7%97%D7%99%D7%A4%D7%94-07-10-1973.pdf תיק הנופל של מיכאל גולדמן], באתר "בהשקט ובבטחה"
* 

== הערות שוליים ==

קטגוריה:ישראלים ילידי דרום אפריקה
קטגוריה:מעוטרי עיטור העוז במלחמת יום הכיפורים
קטגוריה:בוגרי הפנימייה הצבאית לפיקוד חיפה
קטגוריה:חללי צה"ל במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:בוגרי הפנימייה הצבאית לפיקוד מעוטרי עיטור העוז
קטגוריה:אישים הקבורים בבית הקברות כנרת
קטגוריה:ישראלים שנולדו ב-1952
קטגוריה:ישראלים שנפטרו ב-1973
קטגוריה:מפקדי מחלקות במלחמת יום הכיפורים
אגוסטין אלברס (קשר)

אגוסטין אלברס ואלאס (בספרדית: Agustín Álvarez Wallace; נולד ב-20 באפריל 2001) הוא כדורגלן אורוגוואי המשחק בעמדת הקשר במונטווידאו סיטי טורק.

==קריירה==
אלברס גדל באקדמיית הנוער של פניארול. הוא ערך את הופעת הבכורה שלו במדי הקבוצה הבוגרת ב-27 ביולי 2019, בניצחון 2–0 על דאנוביו.<ref></ref><ref></ref> ב-23 בפברואר 2023 חתם על חוזה לחמש עונות במונטווידאו סיטי טורק.<ref></ref>

===קריירת נבחרות===
אלברס משחק בנבחרות הצעירות של אורוגוואי.<ref></ref>

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני פניארול
קטגוריה:כדורגלני מונטווידאו סיטי טורק
קטגוריה:אורוגוואים שנולדו ב-2001
בית כחלאני

בית כֻּחְלַאנִי היה בית כנסת ברובע היהודי בצנעא שבתימן.

== היסטוריה ==
לא ידוע מתי נבנה בית הכנסת. האזכור הראשון של בית הכנסת הוא במסוודה בשנת ה'תקמ"ז (1787), בה נכתב שטר צוואה של סעיד בן משה כחלאני לבניו, בו הוא מוריש להם את הזכויות בבית הכנסת.

נוסח התפילה בבית הכנסת היה הנוסח השאמי.

בט"ז בניסן ה'תרצ"ג (12 באפריל 1933) נסגר בית הכנסת, עקב חילוקי דעות בנוסח התפילה בין הפלג הדרדעי לפלג העיקשי. לאחר כשנתיים נפתח בית הכנסת מחדש וחולק לשני חלקים, כשליש לדרדעים ושני שלישים לעיקשים.

בית הכנסת המשיך לתפקד עד עליית יהודי תימן לארץ ישראל בשנת ה'תש"ט (1949) במבצע על כנפי נשרים.

== פיצול בית הכנסת ==
למרות המחלוקת שהייתה בקהילת צנעא על אמיתות הקבלה וספר הזוהר, פסיקה על פי הרמב"ם, ונוסח התפילה, בתי הכנסת נשארו מאוחדים כל זמן שהרבנים יחיא קאפח, ויחיא יצחק הלוי היו בחיים. לאחר פטירתם החל הפילוג בבתי הכנסת.

בית הכנסת הראשון שאירע בו פיצול היה בית כחלאני. ראש בית הכנסת בתקופת הפיצול (שנות ה-30 של המאה ה-20) היה יוסף צאלח (אלג'יילי), נכדו של הראב"ד מארי סלימאן צאלח. יוסף עמד בראש קבוצת המתפללים שתמכו בשינוי נוסח התפילה לבלדי, ושאר המתפללים תמכו בהשארת מנהג בית הכנסת ולהמשיך להתפלל בנוסח שאמי.

בט"ז בניסן ה'תרצ"ג (12 באפריל 1933) כנראה הייתה התרחשות, ויוסף נאלץ לקרוא למפקד הערבי של קאע אל-יהוד. המפקד הגיע, המתפללים לא היו מוכנים לקבל את הכרעת האימאם יחיא, ולכן נסגר בית הכנסת למשך שנתיים.

בית הכנסת נפתח מחדש לאחר שנתיים, כאשר הוא מחולק בקיר באמצעו, שליש מבית הכנסת לדרדעים בראשות יוסף צאלח ושני שלישים לעיקשים.

== מנהיגים מפורסמים בבית הכנסת ==
* מארי יוסף קארה
* מארי סלימאן קארה
* מארי סלימאן צאלח
* מארי סאלם חבשוש
* הרב אהרן חמדי
* הרב אברהם צדוק

== לקריאה נוספת ==
* יחיאל נחשון, בתי כנסת בצנעא (מאות י"ח-י"ט), הוצאת האגודה לטיפוח חברה ותרבות, נתניה ה'תש"ס (2000), עמודים 103–104

== הערות שוליים ==

כחלאני
בית כחלאני
לואיס אסבדו

לואיס מיגל אָסֶבֶדוֹ טָבָּארֶס (בספרדית: Luis Miguel Acevedo Tabárez; נולד ב-5 באוקטובר 1996) הוא כדורגלן אורוגוואי המשחק בעמדת החלוץ בדאנוביו.

==קריירה==
אסבדו נולד במונטווידאו שבאורוגוואי. אחיו, ניקולאס,<ref name="nicolas"></ref> גם הוא כדורגלן. הוא החל לשחק כדורגל במחלקת הנוער של סרו, וב-7 בפברואר 2019 עבר לפניארול.<ref name="Soccerway"></ref><ref>[https://www.ovaciondigital.com.uy/futbol/luis-acevedo-cumplio-sueno-recuerda-esfuerzo-padres.html El sueño de Luis Acevedo que se gestó en dos ruedas y hoy disfruta], ovaciondigital.com.uy, 28 February 2019</ref>

באפריל 2021 הושאל לדאנוביו מהליגה האורוגוואית השנייה עד לתום דצמבר 2021.

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני פניארול
קטגוריה:כדורגלני דאנוביו
קטגוריה:אורוגוואים שנולדו ב-1996
ההפיכה בגינאה (2021)

ההפיכה בגינאה התרחשה ב-5 בספטמבר 2021 בגינאה, ובמהלכה הודח הנשיא אלפה קונדה ונאסר על ידי הצבא בראשות מאמאדי דומבויה, שהשתלט על המדינה. צבא גינאה פרסם סרטון ובו נראה קונדה שבוי בידיי אנשי צבא, לאחר חילופי אש והתפרעות של כוחות חמושים בעיר הבירה קונאקרי. מפקד הכוחות המיוחדים, מאמאדי דומבויה, הופיע בתשדיר מיוחד שהשתלט על ערוץ הטלוויזיה הממלכתי בו הוא הודיע על השעית החוקה ופרוק הממשלה.

==רקע==
לאחר כמה עשורים של שלטון סמכותני בגינאה, היה קונדה המנהיג הראשון שנבחר במדינה באופן דמוקרטי. במהלך כהונתו, צמחה כלכלתה של גינאה באופן ניכר, רבות הודות למשאביה הטבעיים, אולם אזרחי המדינה לא חשו בצמיחה באופן משמעותי. בשנת 2020, שינה קונדה את החוקה החדשה של גינאה באמצעות משאל עם במטרה לאפשר לעצמו לכהן קדנציה שלישית. השינוי זכה לגינויים וביקורות בחברה הגינאית, מה שגרם להפגנות נרחבות במהלך 2019–2020, וכן לחוסר יציבות פוליטית. במהלך שנתו האחרונה בתפקיד נאבק קונדה במחאות ובמועמדי האופוזיציה, ורבים מהם נאסרו וחלקם אף נפטרו בשבי, זאת לצד משבר כלכלי חריף ועליית מחיריהם של מוצרים בסיסיים. באוגוסט 2021, בניסיון להגדיל את קופת המדינה, הכריזה גינאה על העלאת המס וקיצצה בתקציבי המשטרה והצבא. עם זאת, הממשלה נקטה במהלכים מעוררי התנגדות, כדוגמת הגדלת תקציב לשכת הנשיא והאסיפה הלאומית.

ב־1 באוקטובר 2021 הושבע מאמאדי דומבויה כנשיא זמני.

==ההפיכה==
ההפיכה החלה בבוקר 5 בספטמבר, כאשר הכוחות המזוינים של הרפובליקה של גינאה הקיפו את ארמון הנשיא והשביתו את פעילות הממשלה. לאחר קרב יריות עם כוחות תומכי הממשלה, המורדים בראשותו של דומבויה לקחו את קונדה כבן ערובה, הודיעו על פירוק הממשלה המכהנת בראשות איברהימה קאסורי פופאנה וביטול החוקה. הפוליטיקאים המקומיים נמנעו מהתבטאות בנוגע להפיכה ולא התנגדו או תמכו בה נחרצות, בעוד שההפיכה זכתה לגינויים והסתייגויות כמעט אוניברסליות מצד מדינות העולם, שקראו להפסיק את ההפיכה, לשחרר את האסירים ולהחזיר את היציבות הדמוקרטית על כנה.

==קישורים חיצוניים==

== הערות שוליים ==

גינאה (2021)
קטגוריה:גינאה: היסטוריה
קטגוריה:2021
ניקולאס אסבדו

ניקולאס בריאן אָסֶבֶדוֹ טָבָּארֶס (בספרדית: Nicolás Brian Acevedo Tabárez; נולד ב-14 באפריל 1999) הוא כדורגלן אורוגוואי המשחק בעמדת הקשר בניו יורק סיטי.

==קריירה==
אסבדו נולד במונטווידאו שבאורוגוואי. אחיו, לואיס,<ref name="nicolas"></ref> גם הוא כדורגלן. הוא החל לשחק כדורגל במחלקת הנוער של ליברפול, וב-14 באוקטובר 2018 ערך את הופעת הבכורה שלו במדי הקבוצה הבוגרת בניצחון 2–1 על דפנסור ספורטינג.<ref name="prodebut"></ref>

ב-2 במרץ 2020 עבר לניו יורק סיטי מה-MLS.<ref name="nycfc"></ref>

===קריירת נבחרות===
אסבדו ייצג את הנבחרת הצעירה של אורוגוואי באליפות דרום אמריקה בכדורגל עד גיל 20 ובגביע העולם בכדורגל עד גיל 20.<ref name="auf"></ref>

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני ליברפול מונטווידאו
קטגוריה:כדורגלני ניו יורק סיטי
קטגוריה:אורוגוואים שנולדו ב-1999
עטלף כותפות פרנקוט

עטלף כותפות פרנקוט (שם מדעי: Epomops franqueti) הוא מין של עטלף מהסוג עטלף כותפות מדומה החי באפריקה הטרופית במדינות: אנגולה, בנין, קמרון, הרפובליקה המרכז-אפריקאית, הרפובליקה הדמוקרטית של קונגו, הרפובליקה של קונגו, חוף השנהב, גאנה, ניגריה, רואנדה, דרום סודאן, טנזניה, טוגו, גבון, אוגנדה, זמביה ונראה שגם בגינאה המשוונית.
== בית גידול ==
עטלף כותפות פרנקוט חי ביערות יבשים סובטרופיים או טרופיים, יערות מנגרובים סובטרופיים או טרופיים, ביצות סובטרופיות או טרופיות, סוואנה יבשה ויער גשם טרופי כמו אגן הקונגו.

== טקסנומיה ==
עטלף כותפות פרנקוט תואר לראשונה בידי החוקר רוברט פ. טומס בשנת 1860 על ידי דגימה שנלקחה מגבון.

== מאפיינים ==
אורך הראש והגוף של עטלף זה עד 18 סנטימטרים וצבעו חום, צבע הכותפות צהוב וצבע הבטן לבן.

לזכר הבוגר יש תיבת קול שנועדה לתקשר עם עטלפים אחרים מבני מינו.

אפשר לשמוע את קריאות העטלף עד למרחק של קילומטר אחד.

עטלף כותפות פרנקוט ניזון כמו קרוביו מפירות, צוף פרחים ועלי כותרת. העטלף משמיע רעשים בעת האכילה.

המורפולוגיה של הגולגולת מותאמת לחילוץ עיסת פרי ומיץ: העטלף מכניס את הפרי בשלמותו לפה בסיוע הידיים ואחת מהרגליים, ואז מנקב אותו בו זמנית עם הטוחנות והניבים ולוחץ אותו בחוזקה עם הלשון על הרכסים המשוננים בחיך העליון; בדרך זו, העטלף סוחט את המיץ עד תום ולאחר מכן בולע את העיסה הרכה. לאחר כמה סחיטות, נותרת בפה עיסת סיבים בצורת גלולה שאותה העטלף יורק החוצה. עצים שעליהם המין יושן מזוהים לעיתים קרובות בזכות מסה גדולה של גלולות יבשות שזרוקות על האדמה סביבו.

== רבייה ==
תקופת ההיריון של עטלף כותפות פרנקוט נמשכת עד חצי שנה ובסופה נולד וולד יחיד במשקל 20 גרמים.

יש שתי עונות רבייה מדי שנה, וההמלטות מקבילות לעונות הגשמים. במהלך עונת הרבייה, הזכרים מתקבצים בזירת חיזור ומנסים להרשים את הנקבה במצג משולב של קול, ריח ואותות חזותיים. הם זוקפים מעלה את הכותפות הלבנות שלהם ומפיצים דרכם ריח עז לכל עבר, נוסף על השמעת שירי חיזור רמים שנשמעים כמו קריאות עורב ועשויים להימשך מספר שעות במהלכם מופקים אלפי קריאות רעשניות שנשמעות למרחק קילומטר וחצי. ההיריון נמשך 6 חודשים והגור יונק מאימו במשך 3 חודשים. הנקבות מגיעות לבגרות בגיל 6 חודשים והזכרים בגיל 11 חודשים. תוחלת החיים 21–30 שנים.

== שימור ==
עטלף כותפות פרנקוט מסווג על ידי הרשימה האדומה של IUCN במצב השימור ללא חשש בשל אוכלוסייה גדולה ונוכחות באזורים מוגנים רבים.

== קישורים חיצוניים ==

==הערות שוליים==

קטגוריה:בעלי חיים שתוארו ב-1860
קטגוריה:טקסונים שתוארו בידי רוברט פישר טומס
קטגוריה:עטלפי פרי
קטגוריה:הרפובליקה הדמוקרטית של קונגו: יונקים
קטגוריה:יונקים ביערות הגשם האפריקאים
חיזוי מבנה החלבון

בביוכימיה, חיזוי מבנה החלבון הוא היכולת להסיק את המבנה התלת־ממדי של חלבון מרצף חומצות האמינו שלו. כלומר ניבוי המבנה השניוני והשלישוני שלו מהמבנה הראשוני. חיזוי המבנה שונה מהבעיה ההפוכה של עיצוב חלבונים. חיזוי מבנה החלבונים הוא אחת מהבעיות הפתוחות החשובות ביותר בביוכימיה, ואחת המטרות החשובות ביותר אותן מנסה לפתור הביולוגיה החישובית; לפתרון הבעיה יש חשיבות רבה ברפואה (למשל בעיצוב תרופות) וביוטכנולוגיה (למשל בעיצוב אנזימים חדשים).

הכלים לפתרון הבעיה כוללים מחשבי על, וחישוב מבוזר קהילתי, הכוללים אלגוריתמים משוכללים.

החל משנת 1994, ביצועי השיטות הנוכחיות לפתרון הבעיה, מוערכות אחת לשנה בניסוי CASP (הערכה קריטית של טכניקות לחיזוי מבנה החלבון). הערכה רציפה של שרתי האינטרנט לחיזוי מבנה החלבון מבוצעת על ידי הפרויקט הקהילתי CAMEO3D.

==ראו גם==
* Rosetta@home - חישוב מבוזר קהילתי בו משתתפים מעל מיליון מתנדבים לפתרון בעיית חיזוי מבנה החלבון.
* ביולוגיה מבנית#היררכיית המבנה של המקרומולקולה
* קיפול חלבונים
* World Community Grid - עוד פרויקט העוזר בחישוב מבוזר קהילתי למציאת מבנה החלבון.
* AlphaFold

קטגוריה:ביוכימיה
קטגוריה:בעיות פתוחות בביולוגיה
קטגוריה:חישוב מבוזר קהילתי
דניס אוליברה

דניס סזאר אוליברה לימה (בספרדית: Denis César Olivera Lima; נולד ב-5 באוקטובר 1996) הוא כדורגלן אורוגוואי המשחק בעמדת החלוץ והקיצוני בויה אספנולה.

==קריירה==
אוליברה שיחק במונטבידאו, אורוגוואי, במחלקת הנוער של מועדון דאנוביו,<ref></ref> ולאחר מכן הצטרף לקבוצה הבוגרת של המועדון, עמה שיחק גם בגביע הליברטדורס.<ref name="Soccerway"></ref>

בינואר 2020 הצטרף לפניארול, וב-24 באפריל 2021 הושאל לוויה אספנולה מליגת העל האורוגוואית עד לתום העונה. בסיום ההשאלה, החל מינואר 2022 אוליברה חזר לסגל של דאנוביו.

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:כדורגלני פניארול
קטגוריה:כדורגלני דאנוביו
קטגוריה:אורוגוואים שנולדו ב-1999
September Song

"September Song" הוא סינגל של הזמר האנגלי ג'ייפי קופר. הסינגל, שיצא, על ידי איילנד רקורדס, ב-16 בספטמבר 2016, נמצא בתוך אלבום האולפן הראשון שלו, Raised Under Grey Skies.<ref></ref> נכון לספטמבר 2021, הסינגל הושמע למעלה מ-477 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל יצא לראשונה ליוטיוב ב-28 בנובמבר 2016. נכון לספטמבר 2021, הווידאו קליפ נצפה למעלה מ-70 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)
|זהב
|35,000
|-
!קנדה (Music Canada)
|זהב
|40,000
|-
!דנמרק (IFPI Danmark)
|פלטינה
|90,000
|-
!גרמניה (BVMI)
|זהב
|200,000
|-
!איטליה (FIMI)
|זהב
|25,000
|-
!שוודיה (GLF)
|פלטינה
|40,000
|-
!הממלכה המאוחדת (BPI)
|פלטינה ×2
|1,200,000
|}

== היסטוריית יציאות לאור ==
{| class="wikitable sortable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
|-
! scope="row" | הממלכה המאוחדת
| 16 בספטמבר 2016
| הורדה דיגיטלית
|איילנד רקורדס
|}

== גרסת נדין קויל ==

ב-9 במרץ 2018, הוציא הזמרת האירית, נדין קויל גרסת כיסוי לשיר. השיר נמצא במיני-אלבומה הראשון, Nadine.<ref></ref>

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי ג'ייפי קופר
קטגוריה:שירים באנגלית
קטגוריה:שירים על ספטמבר
קטגוריה:סינגלים בהוצאת איילנד רקורדס
נשקי מקמילן

חברת McMillan Firearms (בתרגום חופשי: "נשקי מקמילן", בעבר חברת האחים מקמילן) היא חברה אמריקאית המייצרת כלי ירייה ונשק קל ומתמחה ברובי צלפים.

הרובה הידוע ביותר שלה הוא המקמילן TAC-50, רובה צלפים כבד וארוך טווח בקליבר 0.5 BMG שמשמש גם כרובה נגד ציוד ומחזיק בשיא הצליפה הארוכה ביותר. בנוסף היא מייצרת את רובי הצלפים מקמילן TAC-300, מקמילן TAC-308 ומקמילן TAC-338, כולם בעלי דיוק של 0.5 דקת קשת. היא גם מייצרת את משפחת רובי ה-ALIAS, בהם המקמילן ALIAS CS5 ורובי ציד.

החברה הוקמה כחברת האחים מקמילן בשנות ה-80 של המאה ה-20 על ידי האחים מקמילן. המפעל הראשי שלה והמטה נמצאים בפיניקס, אריזונה. היא הונפקה ב-2007 כחברת McMillan Firearms Manufacturing ונמכרה ב-2013 לחברת Strategic Armory Corps. רובי החברה נמצאים בשירות כוחות מיוחדים ברחבי העולם, בהם של ארצות הברית, ישראל וקנדה.

== קישורים חיצוניים ==
* 

קטגוריה:תעשיית נשק בארצות הברית
Call You Mine

"Call You Mine" הוא סינגל של הצמד המוזיקלי האמריקאי, הצ'יינסמוקרס, בשיתוף פעולה עם הזמרת-יוצרת האמריקאית, ביבי רקסה. השיר שיצא, על ידי דיסרופטור רקורדס וקולומביה רקורדס, ב-31 במאי 2019, נמצא באלבום השלישי של הצמד, World War Joy.<ref name="CYM"></ref><ref></ref> הקליפ שלו זכה בקליפ הדאנס הטוב ביותר בטקס פרסי הווידאו קליפים של MTV לשנת 2019.<ref></ref> נכון לאוגוסט 2021, השיר הושמע למעלה מ-468 מיליון פעמים בספוטיפיי.<ref></ref>

== קידום ==
ב-28 במאי 2019, הצמד וביבי רקסה שיתפו קטע מתוך הווידאו קליפ, תייגו זה את זה וכיתובו "שישי" (במקור: "Friday") ו-"יום שישי 31/5" (במקור: "FRIDAY 5/31"), בהתאמה.<ref></ref><ref></ref>

== וידאו קליפ ==
הווידאו קליפ, שבוים על ידי דנו צ'רני, הועלה לראשונה ליוטיוב ב-31 במאי 2019.<ref></ref><ref></ref> נכון לספטמבר 2021, הווידאו קליפ נצפה למעלה מ-78 מיליון פעמים.<ref></ref>

== פרסים ומועמדויות ==
{| class="wikitable plainrowheaders"
!שנה
!פרס
!קטגוריה
!תוצאה
|-
| rowspan="3" |2019
|פרסי בחירת הנוער
|שיר המוזיקה האלקטרונית/דאנס הנבחר
| 
|-
|פרסי הווידאו קליפים של MTV
|קליפ הדאנס הטוב ביותר
| 
|-
|פרסי המוזיקה של MTV אירופה
|שיתוף הפעולה הטוב ביותר
| 
|}

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)
|פלטינה
|70,000
|-
!קנדה (Music Canada)
|פלטינה
|80,000
|-
!מקסיקו (AMPROFON)
|זהב
|30,000
|-
!נורווגיה (IFPI Norway)
|פלטינה
|60,000
|-
!פולין (ZPAV)
|זהב
|10,000
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|פלטינה
|1,000,000
|}

== היסטוריית יציאות לאור ==
{| class="wikitable sortable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" |עולמי
| 31 במאי 2019
|הורדה דיגיטלית, הזרמת מוזיקה
| rowspan="3" | דיסרופטור רקורדס, קולומביה רקורדס
|
|-
! rowspan="2" scope="row" | ארצות הברית
| 4 ביוני 2019
| רדיו 40 המובילים
| <ref></ref>
|-
| 17 ביוני 2019
| מוזיקה עכשווית למבוגרים
| <ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי הצ'יינסמוקרס
קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי סטיב מק
קטגוריה:שירי אלקטרופופ
קטגוריה:סינגלים בהוצאת קולומביה רקורדס
מתיאס דה לוס סנטוס (קשר)

מרקוס מתיאס דה לוס סנטוס מוראלס (בספרדית: Marcos Matías de los Santos Morales; נולד ב-28 בספטמבר 1998) הוא כדורגלן אורוגוואי המשחק בעמדת הקשר בדפורטיבו מלדונדו.

==קריירה==
דה לוס סנטוס שיחק במחלקת הנוער של פניארול, וב-7 ביוני 2018 ערך את הופעת הבכורה שלו במדי הקבוצה הבוגרת, בניצחון 3–1 על דפנסור ספורטינג.<ref></ref>

ב-17 באוקטובר 2019 כבש צמד בתיקו 3–3 עם ראסינג קלוב.<ref></ref> בשנת 2020 שיחק עם הקבוצה בגביע הליברטדורס.

באפריל 2021 הושאל לדפורטיבו מלדונדו, גם היא מליגת העל האורוגוואית, עד לתום העונה.<ref></ref>

הוא ערך את הופעת הבכורה שלו בקבוצה ב-16 במאי 2021, בהפסד 2–4 לליברפול.<ref></ref>

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:ארטיגס: כדורגלנים
קטגוריה:כדורגלני פניארול
קטגוריה:כדורגלני דפורטיבו מלדונדו
קטגוריה:אורוגוואים שנולדו ב-1998
Aperte o Play! (Ao Vivo)

הוא אלבום ההופעה הרביעי של הצמד הברזילאי סימונה & סימריה. האלבום יצא לאור ב-29 במרץ 2019, על ידי חברת התקליטים יוניברסל מיוזיק גרופ, שנתיים לאחר צאת אלבום האוסף הראשון של הצמד, Duetos, שיצא לאור בשנת 2017.<ref></ref> באלבום נכלל הלהיט "Um em Um Milhão".<ref></ref>

לאחר צאתו של "Um em Um Milhão", יצאו מתוך האלבום שני הסינגלים "Qualidade de Vida" ו-"Aperte o Play".<ref></ref><ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי הופעה מ-2019
קטגוריה:אלבומי סימונה & סימריה
קטגוריה:אלבומי חברת יוניברסל מיוזיק גרופ
רכס לואיס (הרי החוף)

רכס לואיס (באנגלית: Lewis Range) הוא רכס הרים המהווה תת-רכס של רכסי פסיפיק, המהווים תת-רכס של רכס הרי החוף שבדרום-מערב פרובינציית קולומביה הבריטית שבקנדה.

הרכס ממוקם בסמוך מצפון למפרצון מריוורת' (Mereworth Sound), לבין לגונת מייקליף (Wyclees Lagoon).

שטחו של הרכס 52 קילומטרים רבועים.

שיא גובהו של הרכס (בפסגת לואיס) - 845 מטרים מעל פני הים.

== קישורים חיצוניים ==
* [https://apps.gov.bc.ca/pub/bcgnws/names/26556.html רכס לואיס] באתר השמות הרשמי של ממשלת קולומביה הבריטית
* [https://bivouac.com//ArxPg.asp?ArxId=1548 רכס לואיס] באתר "אנציקלופדיית ההרים הקנדית"
* [https://mapcarta.com/24452574 מפת אזור רכס לואיס]

== הערות שוליים ==

לואיס
ג'ורדן זמורה

ג'ורדן בקיטמבה זמורה (באנגלית: Jordan Bhekithemba Zemura; נולד ב-14 בנובמבר 1999 בלמבת' שבאנגליה) הוא כדורגלן זימבבואי, המשחק בעמדת המגן השמאלי בקבוצת אודינזה מהסרייה א' ובנבחרת זימבבואה.

== קריירת מועדונים ==
=== תחילת הקריירה ===
זמורה הצטרף לאקדמיה של קווינס פארק ריינג'רס בגיל שש, ושיחק בה במשך שלוש שנים. לאחר תקופת מבחן באקדמיה של צ'לסי, עבר לאקדמיה של צ'רלטון את'לטיק, בה שיחק במשך שמונה שנים.

=== בורנמות' ===
ב-8 ביולי 2019 חתם זמורה במחלקת הנוער של בורנמות'. ב-15 בספטמבר 2020 ערך זמורה את הופעת הבכורה שלו במועדון, בניצחון על קריסטל פאלאס במסגרת הסיבוב השני של גביע הפוטבול ליג לעונת . ב-12 בדצמבר 2020 ערך זמורה את הופעת הבכורה שלו בפוטבול ליג צ'מפיונשיפ במדי המועדון, כשנכנס כמחליף בניצחון 0–5 על האדרספילד טאון במסגרת המחזור ה-18. בסך הכל ערך זמורה שתי הופעות ליגה בעונת .

=== אודינזה ===
בקיץ הצטרף לאודינזה מהסרייה א'.

== קריירה בינלאומית ==
על-אף שנולד באנגליה, זמורה, ששני הוריו נולדו בזימבבואה, מחזיק באזרחות זימבבואית ובחר לייצג אותה ברמה הבינלאומית.

ב-12 בנובמבר 2020 ערך זמורה את הופעת הבכורה שלו בנבחרת זימבבואה, בהפסד 1–3 לנבחרת אלג'יריה במסגרת מוקדמות גביע אפריקה לאומות 2021.

== קישורים חיצוניים ==

== הערות שוליים ==

קטגוריה:כדורגלנים זימבבואים
קטגוריה:מגני כדורגל זימבבואים
קטגוריה:כדורגלני בורנמות'
קטגוריה:כדורגלני אודינזה
קטגוריה:כדורגלני נבחרת זימבבואה
קטגוריה:כדורגלני גביע אפריקה לאומות 2021
קטגוריה:ספורטאים זרים באיטליה
קטגוריה:אנגלים ממוצא זימבבואי
קטגוריה:זימבבואים שנולדו ב-1999
שתינו

שתינו (בצרפתית: Deux; באנגלית: Two of Us) הוא סרט דרמה צרפתי משנת 2019 בבימויו של פיליפו מנגטי. הסרט היה מועמדה של צרפת ברשימת 15 הסרטים המועמדים לפרס אוסקר לסרט הבינלאומי הטוב ביותר בטקס פרסי אוסקר ה-93.<ref name="France"></ref><ref></ref>

==תקציר העלילה==
נינה דורן () ומדלן "מדו" ג'ירר () הן שתי נשים בגמלאות המתגוררות בשכנות בבניין דירות בצרפת, דלת מול דלת. השתיים הן מאהבות בסתר, שלמעשה חיות במשותף בדירתה של מדו ומתכננות למכור את דירותיהן ולעבור לגור יחדיו ברומא, העיר בה נפגשו לראשונה לפני עשרות שנים. משפחתה של מדו אינה מודעת לאהבתה לנינה, ומדו מתקשה לצאת מהארון בפני בתה אן () ובנה פרדריק (ג'רום וראנפריין), שנוטר טינה לאמו על כך שהייתה נשואה במשך 20 שנה לאביו, עד שמת, למרות שלא אהבה אותו.

כאשר מדו לוקה בשבץ מוחי ומאבדת את יכולת הדיבור, אן שוכרת את שירותיה של מוריאל (מיוריאל בנזרף), אחות סיעודית, שנכנסת לגור בדירתה של מדו. נינה משדלת את מיוריאל להסכים לברית סודית ביניהן: נינה תדאג למדו, בעוד מיוריאל תקבל תשלום על עבודה שלא תעשה, ללא ידיעת משפחתה של מדו. אולם בטרם הברית יוצאת לפועל, מדו בורחת מהבית ונמצאת מאוחר יותר לבדה בפארק. כתוצאה מכך מיוריאל מפוטרת מעבודתה, אך דורשת מנינה את הכסף עליו סיכמו. נינה מסרבת ומיוריאל מאיימת לנקום בה.

אן עוברת לגור בדירתה של מדו על מנת לטפל בה, ומוצאת תצלום ישן של נינה ומדו שצולם ברומא. אן מגלה את האמת על מערכת היחסים של נינה ומדו, ומנסה להוציא את נינה מחייהן, ללא הצלחה. בלית ברירה, אן מכניסה את מדו לבית אבות סיעודי, שם מצבה של מדו מתדרדר בצורה מהירה. יום אחד, מדו מתקשרת אל נינה, שמצליחה לאתר אותה ולהגיע אל בית האבות. נינה מוציאה את מדו לטיול בחצר, ומנצלת את ההזדמנות על מנת לברוח איתה. נינה חוזרת לדירתה, על מנת לקחת בגדים וכסף ולברוח עם מדו לאיטליה, אולם כאשר הן מגיעות לדירה הן מגלות שהיא נפרצה וכספה של נינה נעלם. אן מגיע אל הדירה, דופקת בדלת ומבקשת סליחה, בעוד שתי הנשים מחבקות זו את זו בשמחה.

==שחקנים ודמויות==
{| class="wikitable"
! שם השחקן/ית
! שם הדמות
! אודות הדמות
|-
| || נינה דורן ||
|-
| || מדלן "מדו" ג'ירר ||
|-
| || אן || בתה של מדו
|-
| ג'רום וראנפריין || פרדריק || בנה של מדו
|-
| מיוריאל בנזרף || מיוריאל || אחות סיעודית
|-
| אוגוסטין ריינס || ת'יאו ||
|-
|}

==תגובות וביקורות==
באתר האינטרנט Rotten Tomatoes לסרט יש דירוג של 98% המבוסס על 87 ביקורות, עם דירוג ממוצע של 7.8 מתוך 10. על פי דעת הרוב, נכתב באתר כי "סרט הביכורים יוצא הדופן של הבמאי-תסריטאי פיליפו מנגטי מספר סיפור אהבה מורכב תוך תצוגת משחק מרשימה מצד שלוש השחקניות הראשיות".<ref></ref> על פי האתר Metacritic, שדגם 20 מבקרים וחישבו ציון ממוצע משוקלל של 82 מתוך 100, הסרט זכה פה אחד לשבחים.<ref></ref>

==קישורים חיצוניים==

==הערות שוליים==

קטגוריה:סרטי 2019
קטגוריה:סרטי להט"ב משנות ה-2010
קטגוריה:סרטי להט"ב צרפתיים
קטגוריה:סרטי לסביות
קטגוריה:סרטים בצרפתית
הספרייה הלאומית של קטר

הספרייה הלאומית של קטר (בערבית: مكتبة قطر الوطنية או QNL) היא ספרייה לאומית של קטר. הספרייה מתפקדת כספרייה לאומית, ספרייה מחקרית וספרייה עירונית.

להקמת הסיפרייה הוזמנה קלאודיה לוקס, מומחית גרמנית בתחום. בשנת 2018 הסיפרייה כללה כ-800 אלף ספרים מודפסים וכ-500 אלף ספרים אלקטרוניים, עיתונים, ירחונים וכו'.

בנוסף לכך הסיפרייה כוללת "ספריית המורשת" - אוסף של ספרים ומסמכים ישנים. אוסף זה החל להתפתח בשנת 1979 ושולב באוספי הספרייה הלאומית עם הקמתה. האוסף כולל 2,400 יצירות, מפות, מכשירים מדעיים ישנים וצילומים. הוא כולל גם כתבי עת החל מהמאה ה-15 כולל תרגום ללטינית של יצירות אבן סינא. כל החומר עבר דיגיטציה ונכלל בקטלוג הסיפרייה. חלק מהחומר ניתן לגישה במסגרת הספרייה הדיגיטלית העולמית.

בשיתוף עם הספרייה הבריטית הוקמה הספרייה הדיגיטלית של קטר. הפרויקט כולל מסמכים שנשמרים ב"סיפרייה הבריטית" וקשורים להיסטוריה של המפרץ הפרסי החל מהמאה ה-18 ועד לשנות ה-50 של המאה ה-20. כל החומר עבר דיגיטציה.

בשנת 2015 הספרייה קיבלה הכרה כמרכז שימור על ידי הפדרציה הבינלאומית של ארגוני ספריות ומוסדות.

הבניין החדש של הסיפרייה תוכנן על ידי רם קולהאס ובנייתו הסתיימה בשנת 2017. הספרייה מארגנת כנסים ותערוכות כמו כן פעם בחודש מתקיים קונצרט של התזמורת הפילרמונית עם גישה חופשית לציבור.

== קישורים חיצוניים ==

* 

קטר
קטגוריה:קטר: תרבות
שורש 14

שורש 14, או מִי בּוּ (בסינית: 冖部, פיניין: Mì bù) הוא השורש הארבעה-עשר של הכתב הסיני. פירושו "כיסוי" או "לכסות" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 30 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:冖-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:冖-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:冖-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |冖
|-
| +2
| style="font-size: large;" |冗冘
|-
| +3
| style="font-size: large;" |写<sup>SC</sup> /写<sup>JP</sup> (=寫<small>->宀</small>)冚
|-
| +4
| style="font-size: large;" |农<sup>SC</sup> (=農<small>->辰</small>)
|-
| +5
| style="font-size: large;" |军<sup>SC</sup> (=軍<small>->車</small>)冝(=宜<small>->宀</small>)
|-
| +6
| style="font-size: large;" |冞
|-
| +7
| style="font-size: large;" |冟(=適<small>->辵</small>)冠
|-
| +8
| style="font-size: large;" |冡冢冣冤冥冦(=寇<small>->宀</small>)冧
|-
| +9
| style="font-size: large;" |冨(=富<small>->宀</small>)
|-
| +12
| style="font-size: large;" |冩(=寫<small>->宀</small>)
|-
| +14
| style="font-size: large;" |冪
|}

== לקריאה נוספת ==
* <bdi>0-89659-774-1</bdi>
* ליי לי: "התחקות אחר שורשי הדמויות הסיניות: 500 מקרים". בייג'ינג 1993,
* KangXi: [http://www.kangxizidian.com/kangxi/0130.gif עמוד 130], תו 12
* Dai Kanwa Jiten: דמות 1565
* דיי ג'אבון: עמוד 292, תו 12
* האניו דה זידיאן: כרך 1, עמוד 302, תו 14

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5196 נתוני Unihan עבור U+5196]

קטגוריה:שורשים (כתב סיני)
שורש 29

שורש 29, או יוֹאוּ בּוּ (בסינית: 又部, פיניין: Yòu bù) הוא השורש העשרים ותשעה של הכתב הסיני. פירושו "ו" "בנוסף" או "יד ימין" והוא האחרון מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 91 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:又-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:又-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:又-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:又-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>
הצורה העתיקה של דמות השורש 又 היא פיקוגרמה של יד ימין שממנו התו הסיני המודרני 右 (שפירושו "ימין") נגזר. למרות ש 又 (שוב) כתו סיני מודרני כבר לא מייצג את המשמעות של "ימין", המשמעות של "יד" נשמרת בחלק מהתווים הסיניים שנגזרים משורש 29.

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |又
|-
| +1
| style="font-size: large;" |叉
|-
| +2
| style="font-size: large;" |及友双<sup>SC/JP</sup> (=雙<small>->隹</small>)反収<sup>JP</sup> (=收<small>->攴</small>)
|-
| +3
| style="font-size: large;" |叏叐
|-
| +4
| style="font-size: large;" |发<sup>SC</sup> (=發<small>->癶</small>/髮<small>->髟</small>)叒
|-
| +5
| style="font-size: large;" |叓
|-
| +6
| style="font-size: large;" |叔叕取受变<sup>SC</sup> (=變<small>->言</small>)
|-
| +7
| style="font-size: large;" |叙<sup>SC/JP/variant</sup> (=敘/敍<small>->攴</small>)叚叛叜叝
|-
| +8
| style="font-size: large;" |叞叟
|-
| +11
| style="font-size: large;" |叠<sup>SC</sup> (=疊<small>->田</small>)
|-
| +14
| style="font-size: large;" |叡
|-
| +16
| style="font-size: large;" |叢
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=53C8 מאגר Unihan - U+53C8]

קטגוריה:שורשים (כתב סיני)
קלחות הדנובה

[[דנובה בקלחות הדנובה, על רקע פסל דצבל]]
קלחות הדנובה (ברומנית Cazanele Dunării) הוא מקטע בערוץ הדנובה, במעבר בין הרי הקרפטים והרי הבלקן, בגבול שבין רומניה ובין סרביה, לא רחוק מהגבול עם הונגריה. אורך המקטע כ-9 קילומטרים ובמהלכו רוחב הנהר מצטמצם עד 230 מטרים, מה שמכביד על ההפלגה בו. גדות הנהר באזור זה הן סלעיות ואנכיות ומהירות המים עוברת 5 מטרים בשנייה ועומק הנהר מגיע עד 75 מטרים. מקובל לחלק את המקטע לשניים, הקלחות הגדולות והקלחות הקטנות, הראשון בן 4 קילומטרים והשני בן 5 קילומטרים.

== קישורים חיצוניים ==
* [https://cazaneledunarii.com.ro/ האתר הרשמי של קלחות הדנובה] 
* [https://evz.ro/dunarea-fierbe-in-cazane-811674.html Dunărea fierbe în Cazane] 
* [https://adevarul.ro/locale/turnu-severin/video-colt-rai-cazanele-dunarii-zona-magica-1_50ae932c7c42d5a6639e14a3/index.html VIDEO Colţ de rai: Cazanele Dunării, o zonă magică] 

קטגוריה:דנובה
קטגוריה:הרי הקרפטים
קטגוריה:בלקן
הרי חיביני

השתקפות הר מהרי חיביני באחד האגמים במרכז הרכס
הרי חיביני (ברוסית: Хиби́ны) הם אחד משני רכסי ההרים העיקריים של חצי האי קולה, רוסיה, בחוג הארקטי.

== גאוגרפיה ==
הרי חיביני הם ההרים הגבוהים ביותר בחצי האי קולה, חצי אי גדול המשתרע מצפון רוסיה אל תוך ים ברנץ והים הלבן.

הרכס משתרע על פני כ-1,300 קמ"ר בצורה דמוית אליפסה ומשקיף מגובה של 900–1000 מטר על המישור הסובב אותו. ההרים אינם גבוהים במיוחד; שתי הפסגות הגבוהות ביותר הן ה-Yudychvumchorr, העומד על 1,201 מטרים, והצ'סנצ'ור, שעומד על 1,191 מטרים.<ref name="khi1"></ref> הגובה הממוצע הוא 1,116 מטרים. <ref></ref> ההרים יוצרים צורת פרסה שבראשה רמה גבוהה, מוקפת בסדרה של קניונים עמוקים. הפסגות עם שיפועים תלולים, עם קרחונים, שדות קרח ושדות שלג בחלק מהמקומות. האזור כולו נחשב טונדרה הררית, אזור בו גדילת העצים מוגבלת בשל הטמפרטורות הנמוכות באופן קיצוני.

רכס ההרים השני בחצי האי קולה, טונדרות לובוזרו, בעל מאפיינים דומים לרכס חיביני וממוקם כ-5 קילומטרים מזרחה מהנקודה המזרחית ביותר של חיביני, מופרדים על ידי אגם אומבוזרו.<ref name="khi2"></ref>

הרי חיביני עשירים במינרלים, בעיקר עפרות אפטיט ונפלין. 477 מינרלים תועדו בהרים ועבור 108 מהם הרי חיביני מהווים מיקום מייצג - הם תוארו לראשונה בחיביני.<ref>http://www.mindat.org/loc-2680.html Khibiny Massif, Kola Peninsula, Murmanskaja Oblast', Northern Region, Russia, Mindat.org</ref>

הרי חיביני ברובם אינם מיושבים, למעט אחת ממחצבות המינרלים העשירות בעולם. בשנות ה-30 של המאה ה-20 בהובלת סמיון וולפקוביץ' באזור הוקם מפעל גדול לניצול אפטיט. בשנת 2005 הוקם מפעל נוסף, מהגדולים באירופה.

אחד המינרלים שהתגלו שם מדווח כבעל פוטנציאל כסופג רדיואקטיביות של פסולת גרעינית.<ref></ref> למרגלות הרכס שוכנות הערים אפטיטי (על שם המחצב אפטיט) וקירובסק.

=== אקלים ===
האקלים מתון ארקטי, עם טמפרטורת חורף ממוצעת של מינוס 5 מעלות צלזסיוס. עם זאת, הטמפרטורה עשויה לרדת למינוס 30 במהלך הלילה. זרם הגולף, המביא מים חמים יותר לחצי האי קולסקי מצפון, ממתן את האקלים, מה שהופך אותו לחם מעט יותר מאזורים ארקטיים אחרים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:רוסיה: הרים
קטגוריה:מחוז מורמנסק: גאוגרפיה
שורש 185

שורש 185, או שוֹאוּ בּוּ (בסינית: 首部, פיניין: Shǒubù) הוא השורש המאה שמונים-וחמשה של הכתב הסיני. פירושו "ראש" והוא אחד מתוך 11 (מתוך סך הכל 214 שורשי הקאנגשי) שורשים המורכבים מתשעה קווים.

במילון קאנגשי יש 20 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:首-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:首-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:首-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:首-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספק קווים נוספים
! תווים
|-
| +0
| style="font-size: large;" |首
|-
| +2
| style="font-size: large;" |馗
|-
| +8
| style="font-size: large;" |馘
|}

== לקריאה נוספת ==

* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=9996 מאגר Unihan - U+9996]

קטגוריה:שורשים (כתב סיני)
משה רוזנצוויג

משה-רז רוזנצוויג (11 במרץ 1951 – 9 באוקטובר 1973) היה מפקד פלוגת שריון בגדוד 71 שלחם תחת חטיבה 7 במלחמת יום הכיפורים, ועוטר בעיטור העוז על שהמשיך להילחם לאחר שספג פציעות קשות ועל חילוץ צוותו הפגוע של מג"ד 71, משולם רטס, תחת אש.

== ביוגרפיה ==
רוזנצוויג נולד ב-11 במרץ 1951 בחיפה למלכה ולשמואל, וגדל בכפר אתא. כשהיה בן 14 הצטרף למחזור ט"ו של הפנימייה הצבאית לפיקוד שליד בית הספר הריאלי העברי בחיפה.

באוגוסט 1969 התגייס רוזנצוויג לחיל השריון, ועבר קורס מפקדי טנקים, קורס קצינים, קורס קציני שריון וקורס מפקדי פלוגות. בשנת 1972, בעקבות פטירת אימו, הועבר לבקשתו לתפקיד מפקד מחלקה בפנימייה הצבאית בחיפה על מנת שיוכל לדאוג לאביו. במאי 1973 נשא לאישה את חברתו יפה.

עם פרוץ מלחמת יום הכיפורים הוזעק רוזנצוויג לשמש מפקד פלוגה כ' בגדוד 71, שהוקם ב-4 באוקטובר. בערב יום הלחימה הראשון נפגע הטנק ממנו פיקד, ורוזנצוויג נפצע מעל עינו, אך רוזנצוויג החליף טנק והמשיך לפקד על הפלוגה על אף הפציעה. בהמשך הלחימה נפגע גם בכתפו.

בבוקר ה-9 באוקטובר לחם עם פלוגתו בקרב עמק הבכא. לאחר שטנק המג"ד, משולם רטס, נפגע, הוביל רוזנצוויג את חילוץ צוות הטנק תחת אש. לאחר החילוץ נפגע הטנק של רוזנצוויג והתלקח. זונצוויג הצליח לצאת מהטנק הבוער אך נפטר מפצעיו בבית החולים בהמשך אותו יום.

לאחר שנפל הועלה בדרגה לדרגת סרן, והוענק לו עיטור העוז.

== קישורים חיצוניים ==
* 
* 

== הערות שוליים ==

קטגוריה:מעוטרי עיטור העוז במלחמת יום הכיפורים
קטגוריה:בוגרי הפנימייה הצבאית לפיקוד חיפה
קטגוריה:חללי צה"ל במלחמת יום הכיפורים
קטגוריה:חיילי חטיבה 7
קטגוריה:בוגרי הפנימייה הצבאית לפיקוד מעוטרי עיטור העוז
קטגוריה:אישים הקבורים בבית הקברות הצבאי בחיפה
קטגוריה:ישראלים שנולדו ב-1951
קטגוריה:ישראלים שנפטרו ב-1973
קטגוריה:מפקדי פלוגות במלחמת יום הכיפורים
קטגוריה:חיילי חיל השריון במלחמת יום הכיפורים
כיכר מאירהוף

כיכר מאירהוף היא כיכר עירונית בשכונת קריית אליעזר בחיפה. הכיכר הוקמה בשנות ה-60 של המאה ה-20 על שם יוסף מאירהוף. הכיכר נחשבת לכיכר העירונית הגדולה בחיפה והצפון, ואחת הגדולות בישראל כולה. אדריכל הכיכר הוא אל מנספלד שתכנן גם מגדל מאירהוף שנמצא בכיכר.

הכיכר נמצאת בכניסה לשכונה, ממול לשכונה אחרת בשם קריית אליהו וממול למרכז הרפואי לין. עד שנהרס אצטדיון קריית אליעזר בשנת 2014, היה ניתן להגיע אל האצטדיון בחמש דקות מהכיכר ואנשים רבים היו עוברים בה לפני משחקים, אך גם כיום הכיכר פופולרית וכמעט תמיד שוקקת חיים.

בלב הכיכר נמצא פסל בשם "החמישה" שאותו יצר הפסל בוקי שוורץ, ובבסיסו כתוב "כיכר יוסף מאירהוף" על שמו של איש העסקים היהודי אמריקאי יוסף מאירהוף.
בכיכר ישנן גינות וספסלים רבים ועצי דקל.

מלבד המגדל, מייחדת את הכיכר שדרת חנויות שקצה אחד שלה נמצא בכניסה למגדל ולכיכר, והקצה השני מסתיים ברחוב הראשי החוצה את השכונה, רחוב צה"ל. השדרה כוללת שתי קומות של מסחר ובמרכזה היא יוצרת הטיה. מאחר ששדרת החנויות צרה, מדי פעם מוציאים סוחרי שדרת החנויות את מרכולתם אל מחוץ לחנויות, תופעה המעצימה את תחושת השוק.

בשנת 1965 נבנה בכיכר מגדל מאירהוף לגובה של 20 קומות שהיה הגבוה ביותר בישראל מחוץ לתל אביב עד לשנת 1973 ובחיפה והצפון היה הגבוה ביותר עד לבנייתו של מגדל אשכול באוניברסיטת חיפה בשנת 1978.

החל מקיץ 2017 עברה הכיכר שיפוץ מקיף לאחר שנפגע ריצוף וריהוט הרחוב כתוצאה מתזוזת קרקע ארוכת שנים. התקציב שהוקצה לשיפוץ היה שלושה מיליון ש"ח ותכנון השיפוץ נמסר למשרד האדריכלים מילר-בלום.

==הערות שוליים==

מאירהוף
קטגוריה:קריית אליעזר (חיפה)
קטגוריה:מערב חיפה
יחיא בשירי

מארי יחיא בן אברהם בשירי (נקרא גם: חיים או זכריה, שמו הספרותי: אבנר בן נר השרוני או אבן השרון, מכונה: מהר"י בשירי או מהרי"ב; נפטר בכ"ב באב ה'תכ"א, 17 באוגוסט 1661) היה חכם מחכמי יהדות תימן במאה ה-17, סופר מפורסם ומשורר.

== ביוגרפיה ==
נולד במחצית השנייה של המאה ה-16, בעיירה רחבה במחוז צנעא.

היה מעתיק פורה והעתיק עשרות ספרים, חומשים, משניות, מדרשים, משנה תורה לרמב"ם, סידורים ועוד. בהעתקותיו שילב הערות, פירושים והגהות. העתקותיו הגיעו לכל תימן: צנעא, עמראן, גאהלייה, ואפילו ביצ'א הרחוקה. כיום העתקותיו נמצאות בספריות ברחבי העולם.

מהרי"ץ מצטט ממנו רבות בחיבוריו, ובעיקר ב"חלק הדקדוק", ומכנה אותו "ספרא רבא דאורייתא".

בהעתקותיו שימר מסורות רבות של יהודי תימן, שחלקן אף קדומות לתקופת התלמוד. בזכות אחת מהעתקותיו הוכיח יהודה לוי נחום את ייחוסו של מדרש הגדול לרבי דוד עדני.

נפטר בכ"ב באב ה'תכ"א (17 באוגוסט 1661).

== חיבוריו ==
חיבר מספר ספרים:

* אבן השרון – פירוש על עין יעקב.
* פירוש להגדה של פסח, נכתב בערבית יהודית.
* חבצלת השרון – ספר העוסק בצורת אותיות הסת"ם על פי הקבלה, ומסורות למקרא. את הספר חיבר כשהיה בן 19. כתב היד נמצא בספרייה הלאומית בירושלים. יצא לאור על ידי פרופ' אהרן גימאני בשנת ה'תשס"ח (2008).
* עין משפט – מראי מקומות להלכות במשנה תורה.
* הגהות לפירוש המזרחי למסכת חולין.
* אמירות האמונה – מהרי"ץ מזכיר את החיבור, והוא מוזכר גם בתכלאל קדמונים.
* חלק הדקדוק – אוסף מסורות למקרא.
* כרוניקה על מרד בני אלקאסם בשלטון העות'מאני בתימן בשנים ה'שפ"ז–ה'שפ"ט (1627–1629).

תכלאל קדמונים שהעתיק הרב שלום קורח ונדפס במהדורת צילום על ידי יוסף חובארה, הוא העתקה של הסידור שכתב.

== לקריאה נוספת ==

* ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 50–51

== הערות שוליים ==

קטגוריה:רבני מרכז תימן
קטגוריה:אחרוני תימן
קטגוריה:נפטרים ב-1661
שורש 186

שורש 186, או שׁיַאנג בּוּ (בסינית: 香部, פיניין: Xiāng bù) הוא השורש המאה שמונים-וששה של הכתב הסיני. פירושו "ניחוח", והוא האחרון מתוך 11 (מתוך סך הכל 214 שורשי הקאנגשי) שורשים המורכבים מתשעה קווים.

במילון קאנגשי יש 37 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:香-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:香-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:香-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:香-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |香
|-
| +4
| style="font-size: large;" |馚
|-
| +5
| style="font-size: large;" |馛馜馝
|-
| +7
| style="font-size: large;" |馞馟馠
|-
| +8
| style="font-size: large;" |馡馢馣
|-
| +9
| style="font-size: large;" |馤馥
|-
| +10
| style="font-size: large;" |馦馧
|-
| +11
| style="font-size: large;" |馨
|-
| +12
| style="font-size: large;" |馩
|-
| +14
| style="font-size: large;" |馪
|-
| +18
| style="font-size: large;" |馫(= 馨)
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=9999 מאגר Unihan - U+9999]

קטגוריה:שורשים (כתב סיני)
Could Cry Just Thinkin About You

"Could Cry Just Thinkin About You" (בעברית: "יכולתי לבכות רק מלחשוב עליך") הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-9 ביולי 2021, על ידי חברות התקליטים EMI אוסטרליה, יוניברסל מיוזיק אוסטרליה וקפיטול רקורדס, לאחר שבמקור נכלל כקטע קצר במיני-אלבום החמישי של סיון, In a Dream.<ref name="attitude release"></ref>

== רקע וכתיבה ==
בסקירה של המיני-אלבום באתר בילבורד מאוגוסט 2020, כתב סטיבן דאו כי "הבלדה המופשטת הזאת בסגנון רוק של שנות ה-70 היא קול חדש המתקבל בברכה ברפרטואר של סיון. ב-'Could Cry' סיון חוקר את שרידיה של מערכת יחסים שבורה, ותוהה כיצד יתקדם הלאה. זה קול חביב, והלוואי שנזכה לשמוע עוד ממנו".<ref name="BILL"></ref>

הגרסה המלאה של השיר יצאה לאור ב-9 ביולי 2021, שנה לאחר שפורסם כי סיון נפרד מבן זוגו, הדוגמן ג'ייקוב ביקסנמן, אחרי 4 שנות זוגיות.<ref name="attitude release" />

עם יציאת השיר כתב סיון כי "כתבתי את השיר הזה בעודי בוכה במטבח כשחיי החלו להתפרק קצת. הקלטתי שם את החלק הווקאלי, ואז הכנסתי אותו כאינטרלוד במיני-אלבום ... השיר הכי עצוב עבורי אבל הכול בסדר עכשיו".<ref></ref><ref></ref>

== וידאו קליפ ==
הווידאו קליפ של השיר בוים על ידי סיון וג'סי גויה-פליט, והועלה לערוץ היוטיוב הרשמי של טרוי סיון ב-9 ביולי 2021.<ref></ref><ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|9 ביולי 2021
|הזרמת מוזיקה • הורדה דיגיטלית
|EMI • יוניברסל • קפיטול
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2021
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:בלדות משנות ה-2020
קטגוריה:סינגלים בהוצאת יוניברסל מיוזיק אוסטרליה
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
יופי נסתר

יופי נסתר (באנגלית: Collateral Beauty) הוא סרט דרמה. הסרט נכתב על ידי אלן לוב ובבימויו של דייוויד פרנקל, בסרט משתתפים מספר נרחב של שחקנים מפורסמים,<ref></ref> כגון, ויל סמית', אדוארד נורטון, קירה נייטלי, מייקל פניה, הלן מירן וקייט וינסלט. הסרט הוקרן בבכורה בפסטיבל הסרטים הבינלאומי של דובאי ב-13 בדצמבר 2016, ויצא לאקרנים בארצות הברית ב-16 בדצמבר 2016, על ידי חברת ההפקות האחים וורנר.

==תקציר העלילה==
הווארד אינלט (ויל סמית') הוא פרסומאי מבריק ומצליח מניו יורק, אך כאשר טרגדיה גדולה פוקדת אותו, הוא מתכחש למציאות ומסתגר בתוך עצמו. בעוד חבריו המודאגים מנסים נואשות להתחבר אליו מחדש, הוא מחפש תשובות מהיקום על ידי כתיבת מכתבים לאהבה לזמן ולמוות. אבל רק כשהמכתבים שלו מביאים תגובות אישיות בלתי צפויות, הוא מתחיל להבין כיצד האלמנטים הללו משתלבים בחיים, וכיצד אפילו האובדן העמוק ביותר יכול לחשוף רגעים של משמעות ויופי.

==שחקנים==
{| class="wikitable"
|+
! שחקן
! דמות
|-
|ויל סמית'
|האוורד אינלט
|-
|אדוארד נורטון
|וויט ירדשם
|-
|קירה נייטלי
|איימי מור
|-
|מייקל פניה
|סיימון
|-
|הלן מירן
|בריג'יט
|-
|קייט וינסלט
|קלייר
|-
|אנריקה מרסיאנו
|סטן
|-
|נעמי האריס
|מדליין
|-
|קיילי רוג'רס
|אליסון ירדשם
|}

==הפקה==
ב-13 במאי 2015, הוכרז כי יו ג'קמן ורוני מארה לוהקו לככב בסרט, אולם ב-15 ביולי 2015, הוכרז שג'קמן עזב את הפרויקט עקב מחויבותו לסרט לוגאן של פוקס המאה ה-20, וב-8 בספטמבר 2015, הוכרז כי גם מארה עזבה את הפרויקט.

ב-4 באוגוסט 2015, וויל סמית' לוהק לגלם את התפקיד הראשי, והחליף את ג'קמן. ב-8 בספטמבר 2015, הוכרז כי ניו ליין סינמה הצטרפה לפרויקט על מנת לסייע בהפצה של הסרט.

צילומי הסרט החלו ב-22 בפברואר 2016, הסרט צולם בניו יורק בשכונות קווינס ומנהטן, ובנוסף התרחשו צילומים גם במוזיאון ויטני לאמנות אמריקאית.

== הכנסות וביקורות ==
=== הכנסות ===
הסרט הכניס ברחבי העולם כ-88.2 מיליון דולר, לעומת תקציב הפקת הסרט שמוערך בכ-36 מיליון דולר.<ref></ref>

הסרט שוחרר במקביל ליציאת הסרטים רוג אחת: סיפור מלחמת הכוכבים ומנצ'סטר ליד הים. בהתחלה היה צפוי הסרט להכניס כ-13 מיליון דולר בסוף השבוע הפתיחה שלו, בדומה לסרט הדרמה הקודם של וויל סמית' בלתי הפיך.<ref></ref> אבל בסוף היום הראשון הסרט הכניס רק כ-2.4 מיליון דולר, מה שהוביל לירידת התחזית לסוף השבוע ל-7.5 מיליון דולר. בסופו של דבר הסרט הכניס בשבוע הראשון כ-7.1 מיליון דולר, סיים במקום הרביעי בקופות וסימן את הפתיחה הנמוכה ביותר בקריירה של וויל סמית'.

=== ביקורות ===
הביקורות על הסרט חלוקות, מצד אחד חלק מאתרי הביקורת הגדולים הביאו לסרט ביקורת נמוכה כדוגמת Rotten Tomatoes (דירוג ממוצע של 14%) וMetacritic (דירוג ממוצע של 23/100).

אך מן הצד השני הסרט קיבל על ידי הצופים ביקורות חיוביות.

==פרסים==
הסרט הועמד לשבעה פרסים, וזכה באחד.
{| class="wikitable sortable plainrowheaders"
!פרס
!קטגוריה
!מועמד/מועמדת
!תוצאה
|-
| rowspan="3" | Gran Premio Internazionale del Doppiaggio
|הסרט הטוב ביותר
|
|
|-
|העיבוד הטוב ביותר
|
|
|-
|בימוי הדיבוב הטוב ביותר
|
|
|-
|פרסי הקולנוע בהוליווד
|שחקנית פורצת דרך
|נעמי האריס
|
|-
|פרס NAACP Image של NAACP
|שחקן מצטיין בסרט קולנוע
|ויל סמית
|
|-
|פרס חוג מבקרי הסרטים של לונדון
|שחקנית השנה הבריטית/אירית
|נעמי האריס
|
|-
|פרס פטל הזהב
|האנסמבל הגרוע ביותר
|
|
|}

==קישורים חיצוניים==
* 

==הערות שוליים==

קטגוריה:סרטי 2016
קטגוריה:סרטי דרמה אמריקאיים
קטגוריה:סרטים באנגלית
מוחמד בארוויס

מוחמד עבדאללה עלי בארוויס (בערבית: محمد عبد الله علي بارويس; נולד ב-30 בנובמבר 1985 בתימן) הוא כדורגלן תימני המשחק בעמדת הקשר בקבוצת אל-וחדה עדן מליגת העל התימנית ובנבחרת תימן.

== קריירת מועדונים ==
בארוויס משחק באל-וחדה עדן מאז שנת 2009, ושיחק עמה בליגת העל התימנית ובליגת המשנה התימנית לסירוגין. בשנת 2018 הושאל לאום סלאל מליגת העל הקטרית למשך חצי עונה, וערך הופעה אחת במדי המועדון.

== קריירה בינלאומית ==
ב-23 ביוני 2012 ערך בארוויס את הופעת הבכורה שלו בנבחרת תימן, בהפסד 3-1 לנבחרת לוב במסגרת הגביע הערבי . ב-26 ביוני, בהופעתו השנייה בנבחרת, הבקיע את שער הבכורה שלו, בניצחון 2-0 על נבחרת בחריין במסגרת אותו טורניר.

הוא היה חלק מסגל נבחרת תימן בטורניר גביע אסיה 2019.

== קישורים חיצוניים ==

== הערות שוליים ==

קטגוריה:כדורגלנים תימנים
קטגוריה:קשרי כדורגל תימנים
קטגוריה:כדורגלני אום סלאל
קטגוריה:כדורגלני גביע אסיה 2019
קטגוריה:ספורטאים זרים בקטר
קטגוריה:תימנים שנולדו ב-1985
יחסי פורטוגל–קניה

יחסי פורטוגל–קניה הם יחסים דו-צדדיים בין פורטוגל וקניה.

== היסטוריה ==
בין קניה ופורטוגל קיימים יחסים שנמשכו כ-500 שנה.<ref name="ktn">[https://www.standardmedia.co.ke/ktnnews/video/2000180161/portugal-last-week-opened-its-embassy-in-kenya-marking-a-new-phase-in-diplomatic-relations. PORTUGAL LAST WEEK OPENED ITS EMBASSY IN KENYA MARKING A NEW PHASE IN DIPLOMATIC RELATIONS]. Retrieved on 13 February 2020.</ref>

היחסים החלו עם ואסקו דה גאמה שבפקודת מלך פורטוגל בשנת 1497 החל להפליג לחפש מסלול להודו. בשנת 1498 נחת ואסקו דה גאמה במומבסה ובמלינדי בקניה של ימינו.<ref name="history">[https://www.history.com/topics/exploration/vasco-da-gama. Vasco da Gama]. Retrieved on 13 February 2020.</ref> מצבת ואסקו דה גאמה נבנתה בשנת 1498.<ref name="nation">[https://www.nation.co.ke/counties/kilifi/The-home-of-Vasco-da-Gama-Pillar/1183282-5096418-15bwsxr/index.html. Malindi: The home of Vasco da Gama Pillar]. Retrieved on 13 February 2020.</ref>

מצודת ישו במומבסה נבנתה במומבסה על ידי הפורטוגלים בין השנים 1593–1596. בין השנים 1631–1895 היא החליפה ידיים 9 פעמים בין האימפריה הפורטוגזית, אימאמות עומאן והאימפריה הבריטית.<ref name="theculturetrip">[https://theculturetrip.com/africa/kenya/articles/a-brief-history-of-fort-jesus-kenyas-portuguese-fortress/. A Brief History of Fort Jesus, Kenya's Portuguese Fortress]. Retrieved on 13 February 2020.</ref>

== יחסי סחר ==
[[מצודת ישו במומבסה]]
סך המסחר הוא כ-2.12 מיליארד שילינג קנייתי (19.4 מיליון אירו).<ref name="treasury">[https://www.treasury.go.ke/media-centre/speeches/category/167-speeches-2018.html?download=813:kenya-and-portugal-sign-agreement-on-avoidance-of-double-taxation <. TALKING NOTES ON THE signing of DTA with Portugal]. Retrieved on 13 February 2020.</ref>

קניה ייצאה סחורות בשווי 0.48 מיליארד שילינג קנייתי (4.4 מיליון אירו) לפורטוגל. פורטוגל ייצאה סחורות בשווי 1.64 מיליארד שילינג קנייתי (15 מיליון אירו).

הייצוא העיקרי של קניה לפורטוגל כולל: פירות, אגוזים ודגים.

הייצוא העיקרי של פורטוגל לקניה כולל: מכונות עיבוד נתונים אוטומטיות.

== נציגויות דיפלומטיות ==
* קניה מיוצגת בפורטוגל באמצעות שגרירותה בפריז, צרפת.<ref name="mfa">[http://www.mfa.go.ke/?page_id=179. CONTACTS | HIGH COMMISSIONS AND EMBASSIES OF THE REPUBLIC OF KENYA]. Retrieved on 13 February 2020.</ref>
* פורטוגל מחזיקה בקניה שגרירות בניירובי, אשר נפתחה בסוף 2019.

==קישורים חיצוניים==

== הערות שוליים ==